Diari Oficial de la Generalitat Valenciana


Sumari del DOGV 7734, del 04-03-2016 (2016/1502)

RESOLUCIÓ de 18 de febrer de 2016, de la Direcció General d'Obres Públiques, Transport i Mobilitat, per la qual s'aprova el calendari de prestació del servei de taxi per als dies festius en l'àrea de prestació conjunta de València.
---------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7734

Data del DOGV
:   04-03-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/1502


Data del document
:   18-02-2016

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Resolució

Anàlisi jurídica

 Descriptors 

:   * Conselleria d'Habitatge, Obres Públiques i Vertebració del Territori

RESOLUCIÓ de 18 de febrer de 2016, de la Direcció General d'Obres Públiques, Transport i Mobilitat, per la qual s'aprova el calendari de prestació del servei de taxi per als dies festius en l'àrea de prestació conjunta de València. [2016/1502]  
L'Ordre 2/2014, de 6 de febrer, de la Conselleria d'Infraestructures, Territori i Medi Ambient (DOCV 7212, 12.02.2014), va regular el sistema de descans obligatori i la limitació diària de la prestació del servei de taxis en l'àrea de prestació conjunta de València, en virtut de l'habilitació establida pel Decret 18/1985, de 23 de febrer, del Consell, de creació d'àrees de prestació conjunta per a serveis de transport públic de viatgers en automòbils de turisme, que atribueix a la conselleria competent en matèria de transports les funcions de regulació i ordenació necessàries per a les esmentades àrees, i es fonamentava en la necessitat de garantir un nivell de qualitat adequat en la prestació del servei del taxi tal com exigeix la Llei 6/2011, d'1 d'abril, de Mobilitat de la Comunitat Valenciana.  
  
L'apartat 2n de l'article 3 de l'esmentada ordre exceptua del règim de descans obligatori les setmanes de Falles, Nadal i Any Nou, així com aquells períodes en què tinga lloc la celebració d'esdeveniments en què siga previsible que ha de produir-se un augment excepcional de la demanda, i habilita el director general competent en matèria de transport tant a establir els termes, les condicions i el termini de duració d'aquesta excepció així com a definir el calendari anual de descans obligatori.  
  
La necessitat d'ordenació de la prestació del servei per als dies festius ha quedat patent en les sessions del Consell del Taxi, reivindicació a què s'acull la major part del sector, a fi de millorar les condicions de treball dels taxistes sense afectar el nivell d'oferta al consumidor.  
  
Pel que s'ha exposat, i en virtut del que disposen els apartats 1r i 2n de l'article 3 de l'Ordre 2/2014, de 6 de febrer, de la Conselleria d'Infraestructures, Territori i Medi Ambient (DOCV 7212, 12.02.2014), resolc:  
  
  
Primer. Calendari de prestació en dies festius  
S'inclou en el sistema de descans obligatori, la prestació del servei de taxi de l'Àrea de Prestació Conjunta de València, els dies festius de l'any 2016 en els termes i les condicions que s'assenyalen en aquesta resolució.  
  
Segon. Dies festius sotmesos a descans obligatori  
Totes i cada una de les llicències de l'àrea de prestació conjunta de València descansaran 4 festiu l'any 2016, en funció de la numeració parell o imparell de la llicència, de la forma següent:  
  
Festius de 2016 Descansen  
24 de març Llicències imparells  
25 de març Llicències imparells  
28 de març Llicències parells  
12 d'octubre Llicències imparells  
1 de novembre Llicències parells  
6 de desembre Llicències imparells  
8 de desembre Llicències parells  
26 de desembre Llicències parells  
  
  
  
Aquest descans és addicional al descans setmanal assenyalat en la Resolució de 7 de gener de 2016, de la Direcció General d'Obres Públiques, Transport i Mobilitat, per la qual es regula el sistema de dies de descans obligatori en la prestació de serveis de transport públic de viatgers en automòbils de turisme en l'àrea de prestació conjunta de València per a l'any 2016.  
  
Tercer. Lliure prestació del servei  
Sense perjudici del que disposa la normativa sobre la duració màxima diària de prestació del servei, es permet la prestació del servei de taxi a totes les llicències en les franges horàries següents, amb independència del descans setmanal que tinguen assignat:  
  
Dia Franja horària sense descans obligatori  
20 de març de 2016 De les 00.00 hores a les 08.00 hores.  
25 de desembre de 2016 De les 00.00 hores a les 08.00 hores.  
1 de gener de 2017 De les 00.00 hores a les 08.00 hores.  
  
  
  
Quart. Trencament del sistema d'alternança durant els caps de setmana  
El dissabte 31 de desembre de 2016 treballaran els imparells i descansaran els parells i el diumenge 1 de gener de 2017 treballaran els parells i descansaran els imparells, sense perjudici del que estableix l'apartat anterior sobre franges horàries sense restricció.  
  
Contra la present resolució, que no esgota la via administrativa, es podrà interposar un recurs d'alçada davant del secretari autonòmic d'Habitatge, Obres Públiques i Vertebració del Territori en el termini d'un mes comptador des de l'endemà de la publicació en el Diari Oficial de la Comunitat Valenciana, d'acord amb el que estableixen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, sense perjudici que s'utilitze qualsevol altra via que es considere oportuna.  
  
València, 18 de febrer de 2016.- El director general Obres Públiques, Transport i Mobilitat: Carlos Domingo Soler.